Donald Trump împodobește bradul de Crăciun cu globuri fabricate la Cluj.
O firmă din Cluj livrează globuri la Casa Albă. Business-ul a fost afectat de pandemie. Anul trecut, firma românească avea o cifră de afaceri de 2.5 milioane de lei.
Globurile din bradul lui Donald Trump se fac într-o fabrică din Cluj, care livrează inclusiv ornamente pentru faimosul pom de Crăciun din Times Square.Afacerea nu mai strălucește ca înainte de pandemie. Anul trecut, firma românească a avut o cifră de afaceri de 2,5 milioane de lei, scrie Ziarul Financiar."În anii din urmă am produs până în 400.000 de globuri pe an. Anul acesta am căzut destul de mult din cauza pandemiei pentru că fiind dedicată producţia mai mult de 80% către America, acolo e dezastru şi clientul principal a oprit livrarea pentru el. Cam 90% se exportă, cam 10-12% rămâne pe piaţa internă", explică Mihaela Turcu, director ProdGlob Clasic.Dacă vrei să fii în trend anul acesta trebuie să îţi împodobeşti bradul în nuanțele mării. De la alb, la turcoaz, verde şi albastru marin, totul e permis.